XI број 06 - 52/23

Веће Градске општине Звездара, на основу чл. 42. Статута Градске општине Звездара („Службени лист града Беоrрада" бр. 124/2019 - пречишћен текст), применом члана 1. Закона о запосленима у аутономним покрајинама и јединицама локалне самоуправе ("Сл. гласник РС", бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 51. Посебног колективног уговора за запослене у јединицама локалне самоуправе („Сл.гласник РС“ бр. 38/19, 522/20, 51/22 и 44/23), члана 61. Колективног уговора за Градску општину Звездара и опште одредбе бр. 31 од 14.11.2023, Одлуке о буџету Градске општине Звездара за 2023. годину („Службени лист града Београда“ број 121/22, 20/23, 50/23 и 75/23), на седници одржаној дана 14.12.2023. године, донело је

О Д Л У К У

I

ОДОБРАВА СЕ исплата солидарне помоћи за побољшање материјалног и социјалног положаја запослених у Градској општини Звездара.

II

Право на солидарну помоћ из става I ове Одлуке остварују запослени који имају нето основну плату до висине две просечне месечне зараде без пореза и доприноса у Републици Србији према последњем објављеном податку органа надлежног за послове статистике, на дан доношења ове Одлуке, а којих у Градској општини Звездара има укупно 165, у следећем саставу:

Службеници и намештеници Управе, запослени на неодређено и одређено време, у укупном броју – 147;

Службеници на положају у укупном броју – 2;

Функционери – изабрана лица у укупном броју – 13;

Функционери – постављена лица у укупном броју – 3;

III

Право на солидарну помоћ из става I ове Одлуке остварују лица која су радно ангажована по основу уговора ван радног односа (уговор о обављању привремених и повремених послова) код послодавца најмање три месеца непрекидно или са прекидима у календарској години у којој се обезбеђује ово право и ако је у уговорном односу на дан остваривања овог права, чија је нето накнада до висине просечне месечне зараде без пореза и доприноса у Републици Србији према последњем објављеном податку органа надлежног за послове статистике на дан доношења ове Одлуке у укупном броју – 14;

IV

Висина солидарне помоћи за укупно 179 запослених и ангажованих лица у Градској општини Звездара исплатиће се у појединачном нето износу од по 60.000,00 динара.

V

О реализацији ове Одлуке стараће се Одељење за финансије и привреду Управе Градске општине Звездара.

О б р а з л о ж е њ е

Председник Градске општине Звездара предлаже Већу Градске општине Звездара доношење Одлуке имајући у виду молбу Синдикалне организације Градске општине Звездара поднету дана 23.11.2023. у којој се предлаже одобравање исплате солидарне помоћи запосленима ради побољшања њиховог материјалног и социјалног положаја.

У циљу доношења ове Одлуке, Одељење за општу Управу Градске општине Звездара доставило је извештај о броју запослених и ангажованих лица по основу обављања привремених и повремених послова у Градској општини Звездара, са стањем на дан 12.12.2023. године, док је Одељење за финансије и привреду Управе Градске општине Звездара потврдило да су обезбеђена средства за исплату солидарне помоћи у нето износу од 60.000,00 динара, за укупно 179 запослених и ангажованих лица у Градској општини Звездара.

 председник

 Већа Градске општине Звездара

 Владан Јеремић